Document ID: 32007D0553

KOMISJONI OTSUS,
2. august 2007,
monokarbamiid-divesiniksulfaadi ja dimetipiini nõukogu direktiivi 91/414/EMÜ I lisasse kandmata jätmise ja kõnealuseid toimeaineid sisaldavate taimekaitsevahendite lubade tühistamise kohta
(teatavaks tehtud numbri K(2007) 3646 all)
(EMPs kohaldatav tekst)
(2007/553/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 8 lõike 2 neljandat lõiku,
ning arvestades järgmist:
(1)
Direktiivi 91/414/EMÜ artikli 8 lõikes 2 sätestatakse, et liikmesriik võib 12 aasta jooksul pärast kõnealuse direktiivi teatavakstegemist lubada turustada taimekaitsevahendeid, mis sisaldavad nimetatud direktiivi I lisas loetlemata toimeaineid, mis on juba turul kaks aastat pärast teatavakstegemise kuupäeva, samal ajal kui kõnealuseid aineid uuritakse järk-järgult tööprogrammi raames.
(2)
Komisjoni määrustega (EÜ) nr 451/2000 (2) ja (EÜ) nr 1490/2002 (3) nähakse ette direktiivi 91/414/EMÜ artikli 8 lõikes 2 osutatud tööprogrammi teise ja kolmanda etapi üksikasjalikud rakenduseeskirjad.
(3)
Monokarbamiid-divesiniksulfaat ja dimetipiin on programmi kolmanda etapi alla kuuluvad toimeained.
(4)
Ainsad monokarbamiid-divesiniksulfaadist ja dimetipiinist teatajad edastasid vastavalt 29. mail 2006 ja 6. juulil 2006 komisjonile teate, et nad ei soovi enam kõnealuste toimeainete tööprogrammis osaleda ning seetõttu edaspidi teavet ei esitata. Seetõttu ei tohiks nimetatud toimeaineid direktiivi 91/414/EMÜ I lisasse kanda.
(5)
Tuleks võtta meetmeid tagamaks, et monokarbamiid-divesiniksulfaati ja dimetipiini sisaldavate taimekaitsevahendite kehtivad load ettenähtud ajavahemiku jooksul tühistatakse, et neid ei pikendata ning et selliste toodete jaoks uusi lubasid ei anta.
(6)
Toimeainete suhtes, mida sisaldavate taimekaitsevahendite turult kõrvaldamise etteteatamisaeg jääb lühikeseks, on asjakohane ette näha kuni 12 kuu pikkune ajapikendus olemasolevate varude realiseerimiseks, ladustamiseks, turuleviimiseks ja kasutamiseks, et kõnealuseid varusid oleks võimalik kasutada ainult ühe kasvutsükli jooksul. Kui on ette nähtud pikem etteteatamisaeg, võidakse seda lühendada nii, et see lõpeb kasvutsükli lõpul.
(7)
Käesolev otsus ei piira õigust esitada direktiivi 91/414/EMÜ artikli 6 lõike 2 kohane taotlus monokarbamiid-divesiniksulfaadi ja dimetipiini võimalikuks kandmiseks kõnealuse direktiivi I lisasse.
(8)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Monokarbamiid-divesiniksulfaati ja dimetipiini ei kanta direktiivi 91/414/EMÜ I lisasse.
Artikkel 2
Liikmesriigid tagavad, et:
a)
monokarbamiid-divesiniksulfaati ja dimetipiini sisaldavate taimekaitsevahendite load tühistatakse 2. veebruariks 2008;
b)
alates 6. augustist 2007 ei anta monokarbamiid-divesiniksulfaati ja dimetipiini sisaldavate taimekaitsevahendite jaoks lubasid ja neid ei pikendata direktiivi 91/414/EMÜ artikli 8 lõikega 2 ettenähtud erandi alusel.
Artikkel 3
Ajapikendus, mille liikmesriigid annavad vastavalt direktiivi 91/414/EMÜ artikli 4 lõike 6 sätetele, peab olema võimalikult lühike ja lõppema mitte hiljem kui 2. veebruaril 2009.
Artikkel 4
Käesolev otsus on adresseeritud liikmesriikidele.
Brüssel, 2. august 2007

Labels: 3
0
4
6